Minja Subota
<s>Milan Subota Minja (Sarajevo, 8. novembra 1938), dipl. inž. elektrotehnike, srpski je kompozitor, muzičar, zabavljač i fotograf.</s><s>Bio je autor i voditelj dugotrajne dečje serije „Muzički tobogan“ na RTS-u (ranije TV Novi Sad) i velikog broja drugih serija.</s>

<s>Biografija 
Minja Subota je rođen u Sarajevu 8. novembra 1938 kao Milan Subota, od oca Ante i majke Desanke (rođ.</s><s>Pilja).</s><s>Familija Subota je srpska pravoslavna familija iz Petrovog polja u Dalmaciji, a Minjin otac Ante, poreklom iz Drniša u Petrovom polju, rođen je i živeo u Splitu.</s><s>Nakon završenih studija elektrotehnike u Beogradu, Ante se venčao Desankom Pilja iz Sarajeva, gde su dobili sinove Aleksandra „Sašu“ (1935) i Milana „Minju“ (1938).</s><s>Godine 1942. prelazi sa porodicom u Zagreb, kao inženjer Glavne pošte, gde bivaju pošteđeni od ustaša.</s><s>Nakon rata, sele se u Beograd.</s>

<s>Osnovnu školu i gimnaziju, Minja je završio u Beogradu.</s><s>Pohađao je nižu i srednju muzičku školu „Stanković“, a na Elektrotehničkom fakultetu u Beogradu stekao diplomu inženjera elektrotehnike.</s><s>Što se tiče obrazovanja u oblasti fotografije poseduje diplome: „Famous Schools International“ i francusku diplomu „Evropske kuće fotografije iz Chalon-sur-Saône“.</s>

<s>Kao kompozitor, napisao je mnoge kompozicije zabavne muzike i šansona, a kao vokalni solista snimio veliki broj ploča iz ove oblasti u Jugoslaviji i Rusiji.</s>

<s>Kompozicije su mu izvođene na mnogim festivalima.</s><s>Neke poznate kompozicije su: „Homo, homini“, „Čuvar parka“, „Budi dobar prema njoj“, „Čekaj me“, „Dok te ljubim“, „U jednom danu“, „Plava muzika“, itd.</s>

<s>U kompozitorskom opusu za decu, komponovao je na stihove naših najistaknutijih pesnika pesme, koje se danas pevaju u predškolskim ustanovama i školama i postale su deo dečje muzičke literature, a generacije su odrastale uz njih.</s><s>Između ostalih to su pesme: „Deca su ukras sveta“, „Išli smo u Afriku“, „Rekao sam brezi i topoli“, „Telefonijada“, „Povrćijada“, „Kolo“, „Razbole se lisica“, itd.</s>

<s>Komponovao je i ciklus pesama „Još nam samo ale fale“ na stihove Ljubivoja Ršumovića.</s><s>Autor je i voditelj serije „Muzički tobogan“ koja je emitovana osamnaest godina i predstavlja rekordnu seriju po gledanosti i popularnosti na našem televizijskom programu.</s><s>Zahvaljujući toj seriji naši najpoznatiji kompozitori komponovali su na stihove pesnika za decu preko sto pedeset kompozicija, od kojih su mnoge postale dečji evergrini.</s>

<s>Kao umetnik obavljao je funkcije predsednika Saveza estradnih umetnika Jugoslavije i Srbije, i niz godina bio je u upravnim odborima Udruženje kompozitor Srbije i Udruženja muzičara džeza, zabavne, pop i rok muzike Srbije.</s><s>Bio je član programskog saveta „Zmajevih dečjih igara“.</s><s>Učestvovao je u radu mnogih žirija na najvećim muzičkim manifestacijama u zemlji i inostranstvu.</s><s>Održao je stotine dobrotvornih programa.</s>

<s>U Kruševcu je proglašen za počasnog građanina i dobio titulu „Viteza od Čarapanije“ za nesebično zalaganje u radu sa decom ovoga grada.</s>

<s>Napisao je knjigu „Kako smo zabavljali Tita“.</s>

<s>Član je Udruženja kompozitora Srbije, Udruženja muzičara džeza, zabavne, pop i rok muzike Srbije i USUFa Srbije.</s>

<s>Festivali 
 1963.</s><s>Beogradsko proleće - Nepoznata devojka (i vokalni kvartet Eho)
 1967.</s><s>Pesma leta - Homo, homini
 1968.</s><s>Pesma leta - Jesmo li ljudi ili marsovci
 1971.</s><s>Beogradsko proleće - Što je babi milo (sa grupom One i oni)
 1971.</s><s>Festival JNA - Ponoćna patrola (sa grupom One i oni, prva nagrada)
 1972.</s><s>Festival JNA - More i mornari (sa grupom One i oni, prva nagrada)
 1972.</s><s>Skoplje - Kaži mi, kaži (sa grupom One i oni)
 1972.</s><s>Split - Šta da činim kad sam furešt (sa grupom One i oni)
 1978.</s><s>Karneval fest, Cavtat - Stani, stani, pogledaj me malo</s>

<s>Diskografija</s>

<s>Albumi</s>

<s>Pop muzika 
 Milan Subota (Melodija, SSSR D28485-6)
 Budi dobar prema njoj</s>

<s>Albumi za decu 
 Minja Subota i Ljubivoje Ršumović: Minja i Ršum (PGP RTB LP)
 Pesme za decu (PGP RTB)
 Dragan Laković i Minja Subota: Najlepše dečje pesme (PGP RTB)
 Minja Subota i Zlata Petković: Plavi čuperak (PGP RTB LP)
 Pesme iz Muzičkog tobogana (PGP RTB)
 Deca su ukras sveta (PGP RTS CD)</s>

<s>EP-ovi 
 Milan Subota (Jugoton – EPY)
 Milan Subota (PGP RTB EP)
 Milan Subota (PGP RTB EP)
 Milan Subota (PGP RTB EP)
 Milan Subota (PGP RTB EP)
 Lola Jovanović i Milan Subota (PGP RTB EP)</s>

<s>EP-ovi za decu 
 Telefonijada (PGP RTB EP)
 Minja Subota i Dečji hor „Kolibri“: Ečke tečke (PGP RTB EP)
 Šansone (PGP RTB EP)
 One i oni –Aždaja svome čedu tepa (PGP RTB EP)</s>

<s>Knjige 
„Kako smo zabavljali Tita“</s>

<s>Spoljašnje veze</s>

<s>Zvanični sajt 
 Udruženje kompozitora Srbije
 Poreklo Minje Subote</s>

<s>Srpski kompozitori
Srpski TV-voditelji
Srpski fotografi
Jugoslavenski kompozitori
Jugoslavenski TV-voditelji
Jugoslavenski fotografi
Biografije, Sarajevo
Pseudonimi</s>

